2020. gada 22. decembrī Rīkojums Nr. 796

Rīgā (prot. Nr. 86 3. §)

**Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ekonomikas ministrijai (Latvijas Investīciju un attīstības aģentūrai) finansējumu, kas nepārsniedz 2 173 500 *euro*, lai Latvijas Investīciju un attīstības aģentūra varētu segt izmaksas par šādu personu izmitināšanu tūristu mītnēs:

1.1. Covid-19 infekcijas kontaktpersonas;

1.2. personas, kurām apstiprināta Covid-19 infekcija;

1.3. personas, kuras nav kontaktpersonas un kurām nav apstiprināta
Covid-19 infekcija, bet kuras atgriezušās Latvijā un kurām nepieciešams nodrošināt izolāciju mītnes valstī.

2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, 2021. gadā veikt apropriācijas izmaiņas.

Ministru prezidents A. K. Kariņš

Ekonomikas ministrs J. Vitenbergs